OpenLLM-France/wikimedia huggingface dataset:
# Sidons

Els sidons (en llatí sidones, en grec antic Σίδωνες) eren un poble de la part oriental de Germània a la regió del naixement del Vístula, esmentat per Ptolemeu. Estrabó parla dels Σίδονες i diu que eren una branca dels bastarnes.

## Referències

* ↑ «Dictionary of Greek and Roman Geography (1854), BASTARNAE». [Consulta: 27 juliol 2021].
* ↑ «Strabo, Geography, BOOK VII., CHAPTER III.». [Consulta: 27 juliol 2021].
# Sext Sulpici Tertul

Sext Sulpici Tertul (Sextus Sulpicius Tertullus) va ser un magistrat romà que va viure sota els emperadors Hadrià, Antoninus Pius i Marc Aureli.
Va ser cònsol l'any 158 amb Quint Tineu Sacerdot, durant el regnat de l'emperador Antoní Pius. Va ser el darrer membre de la gens Sulpícia que va arribar al consolat, que sota la república era la més alta magistratura de l'estat i sota l'Imperi conservava un gran prestigi i donava dret a rang consular, el més elevat després del senatorial. L'esmenten els Fasti.

## Referències

* ↑ Smith, William (ed.). Dictionary of Greek and Roman Biography and Mythology. Volum III. Londres: John Murray, 1876, p. 1012.
Càrrecs públics :
| Precedit per: Marc Metili Règul i Marc Cívica Bàrbar | cònsol 158 amb Quint Tineu Sacerdot | Succeït per: Marc Estaci Prisc i Plauci Quintil I |
# Sofia Amàlia de Nassau-Ottweiler

Sofia Amàlia de Nassau-Ottweiler va néixer a Ottweiler (Alemanya) el 8 d'octubre de 1688 i va morir a Hachenburg el 28 de maig de 1753. Era una noble alemanya, filla del comte Frederic Lluís de Nassau-Ottweiler (1651-1728) i de Cristina d'Ahlefeldt (1659-1695).

## Matrimoni i fills

El 19 de maig de 1708 es va casar amb Jordi Frederic de Kirchberg (1683-1749), fill de Jordi Lluís de Kirchberg (1626-1686) i de Magdalena Cristina de Manderscheid Blankenheim (1658-1715). El matrimoni va tenir tres fills:
* Guillem Lluís (1709-1751), casat amb Lluïsa de Salm-Dhaun (1721-1791).
* Carolina (1720-1795), casada amb Joan Frederic de Wied (1706-1791)
* Sofia Carlota (1731-1772), casada amb Joan Martí de Stolberg (1728-1795)

## Enllaços externs

* awt.ancestrylibrary.com
# Sigfrid Lundberg

Ernst Sigfrid Sigge Lundberg (Funbo, 15 de febrer de 1895 - Uppsala, 19 de maig de 1979) va ser un ciclista suec, que va competir durant les dècades de 1910 i 1920.
El 1920 va prendre part en els Jocs Olímpics d'Anvers, en què guanyà una medalla de plata en la contrarellotge per equips, formant equip amb Harry Stenqvist, Ragnar Malm i Axel Persson. També va córrer la contrarellotge individual, que acabà en vint-i-dosena posició.

## Palmarès

* 1915
** Campió de Suècia de CRE (amb Harry Stenqvist i Ragnar Andersson)
* 1916
** Campió de Suècia de CRI
** Campió de Suècia de CRE (amb Leander Lundquist i Eskil Åkerlund)
* 1918
** Campió de Suècia de CRE (amb Ragnar Malm i Erik Bjurberg)
* 1919
** Campió de Suècia de CRE (amb Erik Bjurberg i Ragnar Malm)
* 1920
** Campió de Suècia de CRE (amb Erik Bjurberg i Ragnar Malm)
** Medalla de plata als Jocs Olímpics en la contrarellotge per equips
* 1923
** 1r a Skandisloppet

## Referències

* ↑ «Olympedia – Sigge Lundberg». [Consulta: 17 agost 2024].
* ↑ «Sigfrid Lundberg - Sveriges Olympiska Kommitté» (en suec). [Consulta: 17 agost 2024].

## Enllaços externs

* Fitxa de Sigfrid Lundberg a sitiodeciclismo.net
# Signal Mountain

Signal Mountain és una població dels Estats Units a l'estat de Tennessee. Segons el cens del 2000 tenia 7.429 habitants.

## Demografia

Segons el cens del 2000, Signal Mountain tenia 7.429 habitants, 2.924 habitatges, i 2.122 famílies. La densitat de població era de 429,4 habitants/km².
Dels 2.924 habitatges en un 33,8% hi vivien nens de menys de 18 anys, en un 65,9% hi vivien parelles casades, en un 5,8% dones solteres, i en un 27,4% no eren unitats familiars. En el 25,8% dels habitatges hi vivien persones soles el 17,7% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,5 i el nombre mitjà de persones que vivien en cada família era de 3,02.
Per edats la població es repartia de la següent manera: un 25,6% tenia menys de 18 anys, un 4,4% entre 18 i 24, un 22,2% entre 25 i 44, un 27,1% de 45 a 60 i un 20,6% 65 anys o més.
L'edat mediana era de 44 anys. Per cada 100 dones de 18 o més anys hi havia 83,3 homes.
La renda mediana per habitatge era de 66.900 $ i la renda mediana per família de 86.997 $. Els homes tenien una renda mediana de 70.241 $ mentre que les dones 30.878 $. La renda per capita de la població era de 37.134 $. Entorn del 2,3% de les famílies i el 3,4% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Signal Mountain». American Fact Finder. Oficina del Cens dels Estats Units, 12-01-2010. Arxivat de l'original el 2020-02-16. [Consulta: 12 agost 2010].
* ↑ «Geographic Comparison Table- Signal Mountain». American Fact Finder. Oficina del Cens dels Estats Units, 12-01-2010.
# Sulawansa

Sulawansa (o Sulavansa) és el nom donat als reis de Sri Lanka posteriors als esmentats al llibre Mahavansa que acaba a inicis del segle iv. El nom vol dir Baixa Dinastia o Llinatge Inferior (en el sentit de Posterior).
La dinastia Sulawansa (de fet diversos llinatges) el formen una sèrie de reis autòctons de diverses branques amb 110 reis dels que el més destacat fou Prakramabahu I el Gran (1153) i que es va estendre fins a Sri Vikrama Raja Singha (deposat el 1815).

## Referències

* Ceylon and the portuguese 1505 - 1658, per P. E. Pieris i D. Litt
# Sulayman Bey II

Sulayman Bey II o II. Süleyman Bey fou emir (? (d. 1320)-1332/1333) dels ashràfides o Eşrefoğlu de Beyşehir, feudataris dels sultans seljúcides de Konya (que, de fet, ja només conservaven un poder nominal).
El seu pare, Mubariz al-Din Muhammad Bey, va morir en una data desconeguda posterior al 1320 —darrer any en què consta viu—, i Sulayman el va succeir en el càrrec d'emir de Beyşehir. És probable que la successió es donés ben avançada la dècada dels 1320, ja que ens consta que Sulayman va tenir un govern relativament curt.
En aquells moments el poder il-kànida a Anatòlia començava a declinar i alguns governadors s'havien revoltat i altres actuaven de fet com a independents. Timurtaş Coban o Timurtash Coban, fill de l'emir i governador general dels il-kànides, Çoban o Choban, va ser enviat a la zona com a governador. Com a demostració de força i per induir els emirs anatòlics a la submissió més completa, Timurtaş va ocupar Konya que des de feia poc pertanyia als karamànides o Karaman-oğlu, que se n'havien apoderat (vers 1325?)
Vers 1332/1333 va anar a Beyşehir on va derrotar i va fer presoner a Sulayman Bey II i va tirar el seu cos al llac de Beyşehir, després de ser torturat salvatgement. El Saldjuk-nama ofereix com a data de la seva mort el 9 d'octubre de 1326, sembla que es tracta d'un error i és més probable que morís l'any 722 de l'Hègira (1332/1333), tal com ens informa el Takwim -i nudjuni, però en aquest cas és impossible que fou fet presoner i mort per Timurtash Coban, que havia mort el 1328.
A la seva mort, les seves possessions van passar ràpidament en part a Hamid, dels Hamitoğlu o Hamidoğlu, i en part als karamànides o Karamanoğlu.
# Sironta

Sironta és una eina d'igual a igual (P2P) de programari col·laboratiu per a l'intercanvi, creació i edició de documents que requereixen treball en grup.
Sironta posa en contacte dos o més usuaris perquè, sense necessitat de fer cap mena de modificació en la seva xarxa, puguin compartir arxius de qualsevol tipus i qualsevol mida des de qualsevol lloc del món sense violar les condicions de confidencialitat ni els NDA que puguin tenir aquests documents. L'aplicació disposa de tres versions per Linux, Windows i Mac OS. Les tres versions es poden descarregar des de la pàgina web de Sironta.

## Història

Sironta va néixer per cobrir una necessitat interna de l'equip de Techideas en trobar dificultats per treballar amb els membres de diferents centres de recerca repartits pel món. Col·laborar compartint informació, documents i simulacions d'una manera eficaç (i sense violar la confidencialitat que la vinculació a patents requereix) era un obstacle insalvable amb les eines disponibles a Internet.
El novembre de l'any 2006, Techideas arrenca el projecte Sironta per al seu ús intern i l'any 2007 ja té la primera versió del programa. A causa de la bona acollida que Sironta ha tingut entre els seus col·laboradors habituals, l'any 2010 Techideas decideix fer pública l'aplicació.

## Característiques

Les principals característiques de Sironta són:
* Eina de comunicació directa P2P.
* Xarxa distribuïda, no centralitzada en un servidor extern.
* Permet crear i modificar documents, ja que incorpora Open Office encastat.
* Intercanvi d'arxius de qualsevol tipus i mida, sense limitacions ni restriccions.
* Una vegada modificat un document, només s'envien les modificacions a través de la xarxa, no tots els arxius sencers.
* Possibilitat d'edició de documents off-line, sense necessitat d'estar connectat a la xarxa.
* Manteniment de la confidencialitat dels documents i arxius compartits. No hi ha fuga d'informació.
* És programari lliure, amb llicència AGPL v3.
* Funciona amb arxius de qualsevol tipus d'aplicació que es tingui instal·lada a l'ordinador, des d'intercanvi d'arxius d'agendes (fitxers *. ics) fins a fitxers de Matlab.
* Sistema de control de versions dels documents.

## Referències

* ↑ «The Digital Ecosystems Research Vision: 2010 and Beyond». Arxivat de l'original el 2021-03-06. [Consulta: 6 maig 2010].
* ↑ «Techideas Overview». Arxivat de l'original el 2011-07-20. [Consulta: 6 maig 2010].
* ↑ OPAALS (Open Philosophies for Associative Autopoietic Digital Ecosystems)
* ↑ DEN4DEK (Digital Ecosystems Network of regions for (4) DissEmination and Knowledge Deployment)
* ↑ «A Visualisation System for a Peer-to-Peer Information Space». Arxivat de l'original el 2011-07-20. [Consulta: 6 maig 2010].
* ↑ OpenOffice.org Solution of April 2010: Sironta

## Enllaços externs

* Sironta - Web oficial de Sironta
# Sirolo

Sirolo és un comune (municipi) de la província d'Ancona, a la regió italiana de les Marques. A 1 de gener de 2019 la seva població era de 4.063 habitants.
Sirolo limita amb els municipis d'Ancona, Camerano, Castelfidardo i Numana.

## Referències

* ↑ «Resident population on 1st january» (en anglès). ISTAT. [Consulta: 26 març 2020].
# Siror

Siror és un antic municipi italià, dins de la província de Trento. L'any 2007 tenia 1.269 habitants. Limitava amb els municipis de Canale d'Agordo (BL), Canal San Bovo, Imer, Mezzano, Predazzo, Tonadico i Transacqua.
L'1 de gener 2016 es va fusionar amb els municipis de Fiera di Primiero, Tonadico i Transacqua creant així el nou municipi de Primiero San Martino di Castrozza, del qual actualment és una frazione.

## Administració

Llista d'alcaldes :
| Període | Identitat | Partit |
| 2005- | Leonardo Zanetel | Llista cívica |
# Steige

Steige (en alsacià Stai) és un municipi francès, situat a la regió del Gran Est, al departament del Baix Rin. L'any 2008 tenia 581 habitants.
Forma part del cantó de Mutzig, del districte de Sélestat-Erstein i de la Comunitat de comunes de la Vall de Villé.

## Demografia

Evolució demogràfica :
| 1962 | 1968 | 1975 | 1982 | 1990 | 1999 |
| 530 | 540 | 520 | 505 | 463 | 505 |

## Administració

Llista d'alcaldes :
| Període | Identitat |
| 1945-1960 | Charles Dillienseger |
| 1960-1977 | Camille Mangin |
| 1977-1989 | Joseph Nusbaumer |
| 1989- | Roland Mangin |
# Synergy Group

Synergy Group Corp. és un conglomerat econòmic sud-americà, propietat de l'empresari colombianobrasiler Germán Efromovich.
Amb inversions d'exploració de petroli en Colòmbia, Brasil i l'Equador, el grup participa com a accionista i operador de diverses aerolínies a la regió andina. Altres negocis inclouen l'extracció de gas natural en EUA, la construcció naval, infraestructures de telefonia, centrals d'energia hidroelèctrica i una companyia d'exploració marina d'hidrocarburs, que s'estén per nou països al voltant del món.

## Synergy Aerospace Inc.

En la seva qualitat de divisió especialitzada en aviació i serveis aeronàutics associats, Synergy Aerospace, en etapa de ràpida expansió, administra la gestió integrada de les aerolínies del grup: Avianca, de Colòmbia, Avianca Brasil, de Brasil, VIP i AeroGal, de l'Equador, així com d'altres empreses d'helicòpters, aviació executiva i serveis de manteniment major de turbinas a diversos països. Des de la divisió es lidera l'extracció de sinergias i es coordina els processos de planejament estratègic i financera, de planejament de flota i disseny d'itineraris de vol, de finançament de projectes i el desenvolupament del talent humà de les empreses.
Synergy Aerospace Inc. explica, para desembre de 2009, amb una flota de 104 aeronaus i 113 destinacions en Amèrica i Europa.
# Syngenta

Syngenta és una empresa suïssa, especialitzada en la química i el sector agroalimentari, sorgida de la fusió de les divisions agroquímiques de les societats AstraZeneca i Novartis el novembre de 2000. És el líder mundial en recerca lligada a l'agricultura, especialment pel que fa a productes fitosanitaris i llavors.
El 2009, l'empresa tenia uns 25.000 treballadors distribuïts en 90 països, 2.500 dels quals a Suïssa.
El 2010 Syngenta era la tercera empresa en el mercat mundial de venda de llavors agrícoles i les seves vendes totals van ser aproximadament d'11,6 milers de milions de dòlars. El 2012, la xifra de negocis va ser d'uns 14,2 milers de milions de dòlars, dels quals la protecció de les plantes representava un 77 % del total i les llavors vora el 23 % del total. Aquestes xifres contrasten amb els 6 mil milions de facturació de l'any 2000 i representen una augmentació del voltant del 8 % per any.
El febrer de 2016, ChemChina anuncia l'adquisició de Syngenta per 43 mil milions de dòlars, l'adquisició més important de la història d'una empresa estrangera per part d'una de xinesa.
L'acció era cotitzada a borsa sota el codi SYT i en va ser retirada el 2017.

## Orígens

L'origen de Syngenta es pot relacionar amb Johann Rudolf Geigy-Gemuseus, qui el 1758 comerciava amb productes químics a Basilea. El 1876, els laboratoris Sandoz començaren el negoci a Basilea, segits el 1884 per Ciba. Aquestes tres companyies esdevinguéren Novartis el 1995. Ciba-Geigy, formada el 1971, es va concentrar en la protecció de cultius i Sandoz es va centrar més en les llavors.

## Productes

Syngenta té vuit línies principals de productes:

### Pesticides

* Herbicides selectius
* Herbicides no selectius
* Fungicides
* Insecticides
* Productes professionals

### Llavors

* Conreus extensius
* Hortalisses
* Flors
Entre les marques de Syngenta s'inclouen Aatrex (atrazina), Actara, Amistar (azoxistrobina), Callisto, Cruiser (TMX, tiametoxam), Daconil (Clorohalonil), DualGold, Golden Harvest, Garst, Northrup-King (NK), Rogers, S&G, Gramoxone (paraquat), i Vigor (TMX, tiametoxam).TMX (tiametoxam) és un insecticida de segona generació de tipus neonicotinoides patentat per Syngenta.
Alguns dels competidors de Syngenta són Monsanto, BASF, Dow AgroSciences, Bayer CropScience i DuPont.

## Enllaços externs

             A Wikimedia Commons hi ha contingut multimèdia relatiu a: Syngenta
* Syngenta - Lloc web oficial
# Syngnathoides biaculeatus

Syngnathoides biaculeatus és una espècie de peix de la família dels singnàtids i de l'ordre dels singnatiformes.

## Morfologia

* Els mascles poden assolir 29 cm de longitud total.

## Reproducció

És ovovivípar i el mascle transporta els ous en una bossa ventral, la qual es troba a sota de la cua.

## Hàbitat

És un peix marí de clima tropical i associat als esculls de corall.

## Distribució geogràfica

Es troba des del Mar Roig i Knysna (Sud-àfrica) fins a Samoa, el sud del Japó i Nova Gal·les del Sud.

## Observacions

És emprat en la medicina tradicional xinesa. i ha estat criat en captivitat

## Referències

* 1 2 3 4 FishBase (anglès)
* ↑ Breder, C.M. i D.E. Rosen, 1966. Modes of reproduction in fishes. T.F.H. Publications, Neptune City (Estats Units). 941 p.
* ↑ Wass, R.C., 1984. An annotated checklist of the fishes of Samoa. Natl. Ocean. Atmos. Adminis. Tech. Rept., Natl. Mar. Fish. Serv., Spec. Sci. Rept. Fish. (781).
* ↑ Lange, J., 1989. The breeding of different coral fishes in the Zoo Aquarium Berlin. Bull. L'Inst. Oceanogr. (Mònaco) Núm. 5 Spec.:219-222.

## Enllaços externs

* AQUATAB
# Ségolène Neuville

Ségolène Neuville (Boulogne-Billancourt, 21 de juny de 1970) és una política francesa, diputada a l'Assemblea Nacional per la Catalunya del Nord i secretària d'estat del govern de França.

## Biografia

Llicenciada en medicina, ha treballat al Servei de Malalties Infeccioses i Tropicals de l'Hospital de Perpinyà, on encara cada dos divendres treballa com a voluntària. Fou elegida diputada a les eleccions de juny 2012 per la tercera circumscripció dels Pirineus Orientals, i també és membre del Consell General dels Pirineus Orientals (pel cantó de Perpinyà-5).
És membre de la Comissió d'Afers Socials i de la Delegació per als Drets de la Dona i Igualtat d'Oportunitats per a Homes i Dones de l'Assemblea Nacional. El 9 d'abril de 2014 fou nomenada Secretària d'Estat de Persones discapacitades i lluita contra l'exclusió en el primer govern de Manuel Valls.
El 25 d'agost de 2014 Manuel Valls va presentar la dimissió del seu govern. L'endemà, Ségolène Neuville fou mantinguda en les seves funcions en el segon govern de Manuel Valls. El mateix 26 d'agost de 2014, el company de Ségolène Neuville, el polític Christian Bourquin, morí de càncer a Montpeller. La tradicional foto de grup del nou govern fou cancel·lada i Ségolène Neuville es va absentar de París a causa del dol.
A les eleccions departamentals franceses de 2015 fou reelegida al Consell General dels Pirineus Orientals pel nou cantó del Canigó.

## Referències

* ↑ Décret du 9 avril 2014 relatif à la composition du Gouvernement, JORF n° 0085 del 10 d'abril 2014, p. 6560.
* ↑ Étienne Baldit, « La secrétaire d'État Ségolène Neuville, candidate aux élections départementales dans les Pyrénées-Orientales », lelab.europe1.fr, 16 febrer de 2015.

## Enllaços externs

* La seva fitxa de secretària d'Estat a gouvernement.fr
* Fitxe de Ségolène Neuville al web de l'Assemblea Nacional Francesa
* Web oficial de Ségolène Neuville Arxivat 2014-04-20 a Wayback Machine.
# Ian Turner

Ian Turner (Oakland, 11 de maig de 1925 - Oakland, 11 d'octubre de 2010) fou un remer estatunidenc que va competir durant les dècades de 1940 i 1950. Era germà del també remer David Turner.
El 1948 va prendre part en els Jocs Olímpics de Londres, on guanyà la medalla d'or en la prova del vuit amb timoner del programa de rem.

## Referències

* ↑ «Ian Turner Olympic Results». sports-reference.com. Arxivat de l'original el 18 d'abril 2020. [Consulta: 8 juny 2019].
# Nan bélier

El nan bélier és una raça de conill, una varietat nana de conill domèstic sorgida de l'encreuament de conills bélier i conills nans, ambdós formes seleccionades pels criadors de conills de l'espècie Oryctolagus cuniculus. La seva característica és tenir llargues orelles penjants i una talla bastant més petita que la dels conills bélier normals. Generalment fàcil de domesticar i educar, és un animal de companyia apreciat.

## Característiques de la raça

El nan bélier fou seleccionat als Països Baixos a partir del 1952, per encreuaments progressius de conilles nanes amb mascles de bélier francès i posteriorment de bélier anglès. La forma nana fou reconeguda com a raça el 1964 als Països Baixos, però a França calgué esperar fins al 1984 perquè el seu estàndard fos publicat per la Federació Francesa de Cuniculicultura (FFC).
L'FFC defineix característiques precises que són aproximadament aquestes: un pes d'entre 1,4 i 1,7 kg. Així doncs, és un cos més gros que el dels altres conills nans. Un aspecte massís i musculós, amb el cap més aviat quadrat, el musell arrodonit i el nas ben marcat. Igual que el conill bélier, té llargues orelles arrodonides cap a baix que cauen verticalment envers les galtes. La raça admet moltes variants de coloració, textura o llargada del pelatge.
El nan bélier és l'homòleg del Holland Lop dels americans (fins a 1,81 kg) o el Miniature Lop dels britànics (fins a 1,6 kg). Els estàndards de l'Associació Americana de Cuniculicultors (ARBA) per al mini lop (l'equivalent du Dwarf Lop del Regne Unit) accepten un pes més important, fins a 2,7 kg per a una femella i 3 kg per a un mascle.

## Cria en captivitat

El nan bélier es cria com un conill domèstic clàssic, a part d'algunes especificitats relacionades amb la seva condició de conill nan (cos més petit i una tendència a la maloclusió dental a la qual aquesta raça és particularment propensa.) Tanmateix, necessita un espai vital una mica més gran que la majoria de conills nans, adaptat a la seva corpulència.

## Galeria d'imatges

* Dos conills nans bélier de dos mesos
* Conill nan bélier estirat (signe de confiança)
* Aquest conill bélier nan de pèl angora teddywidder no és una raça homologada a França, sinó que se'l considera una variant

## Referències

* 1 2 La raça Nain bélier Arxivat 2016-02-21 a Wayback Machine. al web Arxivat 2016-02-21 a Wayback Machine. de la Federació Francesa de Cuniculicultura, consultat el 16 abril 2015.
* ↑ ARBA
* ↑ Les affections bucco-dentaires du lapin Arxivat 2016-02-05 a Wayback Machine. al web d'un veterinari Arxivat 2016-01-23 a Wayback Machine. especialista en animals de companyia exòtics.
# Crisídids

Els crísidids (Chrysididae) són una família d'himenòpters parasitoides o cleptoparàsits. Es coneixen unes 2.500 espècies. Presenten coloracions brillants metàl·liques (d'aquí que de vegades s'utilitzin noms comuns com mosca daurada).
Presenten major diversitat en regions desèrtiques, ja que estan típicament associades amb espècies d'abelles i vespes solitàries, que també presenten major diversitat en aquestes regions.

## Taxonomia

La família dels crísidids es divideix en quatre subfamílies:
* Subfamília Amiseginae
* Subfamília Chrysidinae
* Subfamília Cleptinae
* Subfamília Loboscelidiinae

## Referències

* ↑ Entrada «Chrysidides» de la Paleobiology Database (en anglès). [Consulta: 20 desembre 2022].
* ↑ T. W. Fisher, Thomas S. Bellows, L. E. Caltagirone, D. L. Dahlsten, Carl B. Huffaker, G. Gordh. Handbook of Biological Control: Principles and Applications of Biological Control (en anglès). Elsevier, 1999, p. 458. ISBN 9780080533018.
* ↑ Aguiar, A.P.; Deans, A.R.; Engel, M.S.; Forshage, M.; Huber, J.T.; Jennings, J.T.; Johnson, N.F.; Lelej, A.S.; Longino, J.T. «Order Hymenoptera Linnaeus, 1758. In: Zhang, Z.-Q. (Ed.) Animal Biodiversity: An Outline of Higher-level Classification and Survey of Taxonomic Richness (Addenda 2013)». Zootaxa, 3703, 2013, pàg. 1–82.

## Enllaços externs

* Chrysis.net Arxivat 2013-07-29 a Wayback Machine. Lloc informatiu i amb abundants imatges.
* Family Chrysididae - Cuckoo Wasps a Bugguide, imatges i informació.
* Chrysididae Identification Guide Guia online dels Chrysidids de l'Amèrica del Nord (Est)
* Hymis de Arxivat 2009-03-02 a Wayback Machine. Images (=Bilder)